
Nr.27/062/12 iunie 2003
R A P O R T

asupra propunerii legislative pentru modificarea Legii nr.164/2001 privind pensiile militare de stat

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea Legii nr.164/2001 privind pensiile militare de stat, trimisă comisiei cu adresa nr. 643 din 25 februarie 2003.


La întocmirea prezentului raport, Comisia a avut în vedere avizele primite de la Consiliul Legislativ, punctul de vedere al Guvernului şi avizele de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

3. Comisia pentru apărare, ordine publică şi siguranţă naţională.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale, şi are ca obiect de reglementare modificarea unor prevederi din Legea nr.164/2001 privind pensiile militare de stat, republicată, în scopul îmbunătăţirii cadrului legislativ existent referitor la modul de actualizare şi recalculare a pensiilor cadrelor militare pensionate anterior intrării în vigoare a acestei legi.
Comisia propune Plenului aprobarea propunerii legislative întrucât este necesară îmbunătăţirea cadrului legislativ existent referitor la pensiile militare de stat.


La dezbaterea acestei propuneri legislative au participat ca invitaţi: d-l general Florea Mangu din partea Ministerului Apărărării Naţionale, d-l general Petre Carpen din partea Ministerului de Interne, şi d-l colonel Nicolae Ioniţă din partea Serviciului Român de Informaţii.

La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 10 iunie 2003, Comisia propune adoptarea acesteia cu următoarea modificare:

I. Amendamente admise

În urma dezbaterii, Comisia propune adoptarea propunerii legislative cu următorul amendament:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	__


	După art.III se introduce un text nou, ca art.IV, cu următorul cuprins:

“Art.IV. – Prezenta lege intră în vigoare în trimestrul următor încheierii actualului proces de recorelare a pensiilor militare.”

Autor: deputat Gheorghe Barbu
	Întrucât aplicarea prevederilor art.48 alin.(1) lit.a), care prevede actualizarea pensiilor militare, a fost suspendată prin Ordonanţa de urgenţă a Guvernului nr.166/2001.


Comisia propune aprobarea propunerii legislative cu 14 voturi pentru, un vot împotrivă şi o abţinere.

PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

